Poštovani studenti Master studija psihologije, 
dobrodošli na Odsek za psihologiju u Novom Sadu i master program! Molim vas da pažljivo pročitate sve informacije koje se odnose na diferencijalne ispite koje polažete kod mene. Ukoliko imate dodatna pitanja, budite slobodni da se obratite putem email-a ili da zakažete svoj termin za konsultacije istim putem. 

KLINIČKA PROCENA INTELIGENCIJE (KIQ)
OCENJIVANJE 
10 bodova prisustvo nastavi, 30 predispitnih bodova na testiranje ispitanika VITI-jem i pisani izveštaj prema instrukcijama, 60 bodova test (pismeni ispit) 
PREDAVANJA iz ovog kursa se održavaju sredom od 10.30 do 12h u učionici 107 na prvom spratu. Možete se slobodno pridružiti grupi studenata sa Osnovnih studija psihologije ukoliko želite da obnovite postojeće znanje i/ili steknete jasniju sliku o zahtevima na kursu, načinu rada i nadogradite svoje znanje na ovaj način.
Možete da pratite nastavu redovno i da tako prikupljate predispitne bodove na prisustvo (maksimalno 10 bodova). Ukoliko niste u mogućnosti da na ovaj način prikupljate predispitne bodove, test (ispit) se ponderiše na drugi način u odnosu na redovne studente (30 bodova testiranje i izveštaj + 70 bodova test). 
PREDISPITNA OBAVEZA testiranje i izveštaj (30 bodova)
Sve instrukcije za ovu aktivnost su postavljene na sajtu Odseka za psihologiju. VITI možete pozajmiti na jedan dan iz Seminarske biblioteke Odseka za psihologiju uz predat lični dokument bibliotekaru. Možete se organizovati tako da (kao i redovni studenti) uradite ovo testiranje i izveštaj zajedno sa grupom drugih studenata (master ili redovni) ukoliko je vaše učešće AKTIVNO. 
PISMENI ISPIT
Sastoji se od teorijskog dela (pitanja iz celokupne literature) i zadatka. Zadatak podrazumeva da na osnovu zadatih sirovih skorova sa VITI-ja i kratkog opisa ispitanikovih biografskih podataka i ponašanja tokom testiranja uradite potpuno tačnu kvantitavnu analizu (svi parametri koje dobijamo VITIjem i skater analiza) i odgovorite na pitanja na osnovu datih i dobijenih kvantitavnih podataka. 
LITERATURA za polaganje ispita iz KIQ je: 
· Biro, M. & Djurović, D. (2013 ili novije izdanje). Osnovi kliničke psihologije. Futura publikacije, Novi Sad.  poglavlja 11, 12, 13
· Berger, J., Marković, M., Mitić, M. (1997). Priručnik za Vekslerov Individualni Test Inteligencije. Beograd, Društvo psihologa Srbije. Tablice (norme) iz tog izdanja.
· Đurić Jočić, D. (2023). Psihološka procena i pisanje nalaza. Sinapsa edicije, Beograd. (120-146 str.) poglavlje 5.1. Rezultati na testu inteligencije
· materijal sa nastave i prezentacije

OSNOVNI KURS IZ KOGNITIVNO BIHEJVIORALNE PSIHOTERAPIJE 

PREDAVANJA iz ovog kursa se održavaju u narednom, letnjem semestru. Nezavisno od toga, imate mogućnost da polažete ovaj ispit na osnovu literature i poslatog seminarskog rada. U tom slučaju ocenjivanje se vrši bez uračunavanja prisustva nastavi, sa drugačijim odnosom bodova za krajnju ocenu*.
Ukoliko želite, možete naknadno slušati ovaj kurs u sledećem semestru. Dobrodošli ste, bez obzira na to da li ste već položili ovaj ispit do letnjeg semestra ili želite da ga slušate kasnije (u letnjem semestru) i prikupljate predispitne bodove na prisustvo. 
OCENJIVANJE 
10 bodova prisustvo nastavi (ukoliko nameravate da pratite ovaj kurs u letnjem semestru),  20 predispitnih bodova na seminarski rad, 70 bodova test (pismeni ispit)
*Studenti koji polažu ovaj ispit bez slušanja predavanja i prisustva, ocenjuju se sa 20 bodova na seminarski rad koji je poslat na vreme i 80 bodova test (pismeni ispit). 

PREDISPITNA OBAVEZA seminarski rad (20 bodova)
Sve instrukcije za ovu aktivnost su zadate u Udžbeniku (detaljan opis u Literaturi) na strani 136. Ovu aktivnost radite INDIVIDUALNO i predajete MINIMALNO 7 DANA PRE ispitnog roka u kome izlazite na pismeni ispit. 
U subject-u email-a u kome šaljete predispitnu aktivnost obavezno napišete: diferencijalni ispit seminarski rad KBT. 
PISMENI ISPIT
Test tj. pismeni ispit se sastoji od pitanja iz literature. Obratite pažnju da neka od pitanja podrazumevaju PRIMENU znanja. Kao orijentir vam može poslužiti uvodna prezentacija, kao i ostale prezentacije koje imate na Sajtu odseka za psihologiju.  Te prezentacije su postavljene za prošlu generaciju redovnih studenata kao dodatna literatura ili prateći materijal uz predavanja. 
LITERATURA
· Tovilović, S. (2021). Osnove kognitivno bihejvioralne terapije. Sinapsa edicije, Beograd. 
· Prezentacije postavljene na sajtu Odseka za psihologiju u okviru ovog kursa
Ukoliko želite da kupite knjigu/udžbenik iz literature, možete se obratiti izdavaču Sinapsa edicije (kontakt u nastavku teksta). Izdavaču napomenite da ste master student radi ostvarivanja popusta. Takođe, u dogovoru sa izdavačem, knjigu možete kupiti i po nižoj ceni ako poručujete sa grupom studenata, udruženo. 


Kopernikova 6, 11000 Beograd
Tel: +381 (0) 11 329 11 73
Tel/faks: +381 (0) 11 329 20 53
info@sinapsaedicije.rs
Nataša Barišić, direktor 

FAQ 1: kako i kada možete polagati NAPREDNI KURS IZ KBT?
Napredni kurs iz KBT možete polagati ISKLJUČIVO nakon položenog diferencijalnog ispita Osnovni kurs KBT. 
Slobodno MOŽETE prisustvovati predavanjima koja se organizuju u ovom semestru (utorkom od 10.30h u Velikoj Sali u prizemlju fakulteta P9), ali bez mogućnosti da radite grupne predispitne aktivnosti jer imate diferencijalni ispit. Vaše predispitne aktivnosti će biti organizovane naknadno i na drugi način. Ukoliko želite, vaše prisustvo može biti evidentirano i naknadno bodovano. 

[bookmark: _GoBack]Želim vam uspeh u studijama i pozitivna iskustva na Filozofskom fakultetu u Novom Sadu! 

prof. dr Snežana Tovilović
Odsek za psihologiju 
FF UNS 
tovilovic@ff.uns.ac.rs 


